अपरेयमितस्त्वन्यां...



श्लोकः 

अपरेयमितस्त्वन्यां प्रकृतिं विद्धि मे पराम् ।
जीवभूतां महाबाहो ययेदं धार्यते जगत् ॥ ५ ॥

अयं भगवद्गीतायाः सप्तमोध्यायस्य ज्ञानविज्ञानयोगस्य पञ्चमः श्लोकः ।

पदच्छेदः
अपरा इयम् इतः तु अन्यां प्रकृतिं विद्धि मे पराम् जीवभूतां महाबाहो यया इदं धार्यते जगत् ॥ ५ ॥'

अन्वयः
महाबाहो ! इयम् अपरा । इतः मे जीवभूताम् अन्यां परां प्रकृतिं विद्धि, यया इदं जगत् धार्यते ।

शब्दार्थः 
महाबाहो = अर्जुन
इयम् = असौ
अपरा	 = संसारबन्धनात्मिका
इतः = अस्याः
अन्याम् = भिन्नाम्
प्रकृतिं तु = शक्तिं तु
मे = मम
पराम् = प्रकृष्टाम्
जीवभूताम् = प्राणधारिणीम्
विद्धि = जानीहि
यया = यया प्रकृत्या
इदम् = एतत्
जगत् = भुवनम्
धार्यते = उह्यते ।

अर्थः 
महाबाहो ! अष्टधा विभक्ता इयं मम प्रकृतिः संसारबन्धनात्मिका अस्ति । अस्याः अन्या अपि मम प्रकृतिः  अस्ति ।
प्रकृष्टा सा एव सर्वेषां प्राणधारिणी अस्ति । तया एव एतद् जगत् धार्यते ।

बाह्यसम्पर्कतन्तुः

 05
श्टब्स् संस्कृतसम्बद्धाः
श्रीमद्भगवद्गीतायाः श्लोकाः
सर्वे अपूर्णलेखाः
न प्राप्तः गीतासम्बद्धभाषानुबन्धः
सर्वे न प्राप्ताः भाषानुबन्धाः

सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः